proxectonos/corpus_dominio_legal_administrativo_tmp huggingface dataset:
13/05/2014 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-13/2014)

Anuncio de licitación (As-13/2014) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-13/2014.2. Obxecto do contrato: Conserxaría e outros servizos complementarios para o funcionamento dos centros cívicos de Elviña, Feáns, Palavea e Castro de Elviña. Duración: catro anos prorrogables por dous máis.3. Tramitación: ordinaria. Procedemento: aberto.4. Orzamento base de licitación: 181.800 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Correo electrónico: contratacion@aytolacoruna. es. d) Enderezo: praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días, contados a partir do seguinte ao deste anuncio.11. Gastos de anuncios: por conta do adxudicatario. A Coruña, 5 de maio de 2014. O ALCALDE, P. D. A Tte. alcalde responsable de Facenda e Administración Pública Rosa M.ª Gallego Neira
13/05/2014 | Administración LocalMunicipal
Oleiros
Secretaría Xeral
Aprobación inicial da Ordenanza xeral de obras e servizos na vía pública

O Pleno municipal, na súa sesión extraordinaria celebrada o día 28 de abril de 2014, acordou a aprobación inicial da “ORDENANZA XERAL DE OBRAS E SERVIZOS NA VÍA PÚBLICA”, polo que de conformidade co establecido no artigo 49 da Lei 7/1985 de 2 de abril, reguladora das bases do réxime local, o expediente de referencia queda sometido a información pública e audiencia ós interesados polo prazo de 30 días hábiles, contados a partir do día seguinte da publicación deste anuncio no Boletín Oficial da Provincia, podendo os interesados examinar dito expediente nas oficinas da Secretaría Municipal, sita na Casa do Concello, na Praza de Galicia nº 1 – Oleiros (A Coruña), dende as 8`30 ata as 13`00 horas e presentar as alegacións que consideren oportunas. OLEIROS, a 5 de maio do 2014. O ALCALDE, Angel García Seoane.
13/05/2014 | Administración LocalMunicipal
Santiago de Compostela
Auditorio de Galicia
Resolución do Auditorio de Galicia polo que se anuncia procedemento aberto

OBXECTO DO CONTRATO: o obxecto do contrato será a dirección, xestión, produción e realización do XXVIII Festival Internacional de Cinema “Cineuropa 2014” CLASIFICACIÓN: non se esixe. ORZAMENTO DE LICITACIÓN: o orzamento máximo de licitación, sen incluír o IVE que deberá soportar a Administración, fíxase na contía de 148.760,33 euros, sendo este o crédito máximo anual que poderá soportar a administración con cargo a este servizo. O IVE correspondente (21% do orzamento base anterior) ascende á cantidade de 31.239,67 euros. PRAZO DE EXECUCIÓN: o contrato terá un prazo máximo de execución até o 15 de decembro de 2014, a contar desde o día que se estipule no contrato, salvo que a súa tramitación se declarase de urxencia, en cuxo caso a súa execución comezará desde a data en que, unha vez adxudicado o contrato, se constitúa a garantía definitiva correspondente (art.96.2. c LCSP). PROCEDEMENTO DE ADXUDICACIÓN: procedemento aberto. CRITERIOS DE ADXUDICACIÓN: son os sinalados no artigo 10.2 do prego de cláusulas administrativas particulares. GARANTÍA PROVISIONAL: de acordo co establecido no artigo 103.1 da TRLCSP, os licitadores non deberán constituír garantía provisional. PRAZO E PRESENTACIÓN DE PROPOSICIÓNS: as proposicións presentaranse no rexistro xeral do Auditorio de Galicia (avda. Burgo das Nacións, s/n, 15705 Santiago de Compostela), de 9.00 a 14.00 h, dentro do prazo de trinta días naturais a contar desde o día seguinte á data de publicación do anuncio no Boletín Oficial da Provincia. INFORMACIÓN E DOCUMENTACIÓN: os interesados poderán examinar o prego e documentación complementaria no perfil do contratante do Auditorio de Galicia. GARANTÍA DEFINITIVA: 5% do importe de adxudicación, excluído o IVE. APERTURA DE PLICAS: a data de apertura do sobre que contén a proposición económica que terá lugar en acto público, anunciarase cunha antelación mínima de 3 días hábiles no perfil do contratante. GASTO DO ANUNCIO: o gasto derivado da publicación desta licitación será por conta do adxudicatario. Santiago de Compostela, 30 de abril de 2014 O presidente do Consello Reitor, Ángel Currás Fernández
13/05/2014 | Administración LocalMunicipal
Irixoa
Licitación servizo de limpeza edificios municipais

Datos xerais e datos para a obtención da información: a) Organismo: Concello de Irixoa. b) Dependencia que tramita o expediente: Secretaría-intervención. c) Obtención de documentación e información: 1) Dependencia: Secretaría-intervención.2) Domicilio: Pazo de Irixoa nº 6-A 15313 3) Localidade: Irixoa.4) Teléfono 981793001.5) Telefax 981793157.6) Correo electrónico: correo@irixoa. es.7) Dirección de Internet do perfil do contratante: enlace desde www.irixoa.es a) Tipo: servizo. b) Descrición: limpeza de edificios municipais do Concello de Irixoa. c) Lugar de execución: diversos edificios municipais. d) Duración do servizo: 1 ano, non prorrogables. e) CPV (referencia de nomenclatura): 90911000-6. f) Cargas por sucesión de empresa: non. a) Tramitación: ordinaria. b) Procedemento: negociado con publicidade. d) Criterios de adxudicación: prezo e proposta de traballo (cláusula 13 do prego). a) Importe neto: 9.900 euros. IVE (21%) 2.079 euros. Importe total: 11.979 euros. Provisional: non se esixe. Definitiva: 5% do importe de adxudicación (IVE excluído). a) Clasificación (grupo, subgrupo e categoría): non se esixe. b) Solvencia económica e financeira e solvencia técnica e profesional: ver cláusula 11 do prego. a) Prazo de presentación: 15 días naturais. b) Modalidade de presentación: presencial ou por correo. c) Lugar de presentación: o citado no apartado 1º deste anuncio. f) Prazo durante o cal o licitador estará obrigado a manter a súa oferta: 2 meses. a) Enderezo: o citado no apartado 1º deste anuncio.9º. Gastos de publicidade: os gastos que xeren os anuncios, cun máximo de 10 euros. Irixoa, 5 de maio de 2014. O alcalde, Antonio Deibe Sanmartín.
13/05/2014 | Administración LocalMunicipal
Outes
Anuncio do padrón do lixo do 2º trimestre de 2014

A Xunta de Goberno Local deste Concello, en sesión de 5 de maio de 2014, aprobou o padrón de contribuíntes da taxa polo servizo de recollida de lixo do 2º trimestre de 2014, composto por un total de 3.502 recibos, comenzando por Maria Macarena Kevin Bryan Llama Lamesa, Rosa, e rematando por Frumencio Dori Azad Lamoncha, Remedios Pilar Isaac Francisco Villaciervos Clapera. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, todos os interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 18 de xuño ata o 18 de agosto de 2014. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 5 de maio de 2014. O ALCALDE, Asdo.: Carlos Enrique López Crespo.
05/08/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.43486. Ventanas Atlántico, S. L. Cee

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Ventanas Atlántico, S. L., con CIF B-15603657 e enderezo Morancelle 6, solicita de Augas de Galicia a autorización de obras no lugar de Morancelle, parroquia de A Pereiriña (San Xián), T. M. de Cee (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.43486. Solicita autorización de obras para a execución dun recheo en zona de policía do dominio público hidráulico, dentro das parcelas de referencia catastral 5094802MH8559S0001FT e 5094801MH8559S0001TT, no lugar de Morancelle, parroquia de Pereiriña, dentro do concello de Cee (A Coruña). O recheo realizarase a base de xabre e terra, cunha superficie de actuación de 560 m 2 e un volume de recheo duns 240 m 3. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cee ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 14 de xullo de 2014. O xefe do Servizo Territorial P. A.: O xefe da Área de Autorizacións e Concesións Osvaldo Enrique Benjamina Afailal Papadopol
05/08/2014 | Administración LocalProvincial
Deputación Provincial da Coruña
Tesourería e Xestión de Tributos. Servizo Central de Recadación
Edicto de citación para notificación por comparecencia

O Xefe do Servizo de Recadación fai saber: 1. Que, intentadas as notificacións persoais dos actos administrativos que se indican en cada caso nos domicilios declarados ou coñecidos dos interesados que se relacionan abaixo, non foi posíbel realizalas por non ter atopados ou ser descoñecidos os destinatarios das mesmas.2. Que, conforme co que estabelece o artigo 112 da Lei 58/2003, de 17 de decembro, xeral tributaria, cítase aos interesados ou aos seus representantes para que comparezan en calquera das oficinas de atención ao público que se indican, a fin de ser notificados dos respectivos actos administrativos. A comparecencia deberá ter lugar no prazo de QUINCE DÍAS NATURAIS contados dende o día seguinte ao de publicación deste edicto no Boletín Oficial da Provincia. Terase producida a notificación, a todos os efectos legais, dende o día seguinte ao de vencemento do prazo sen que se teña realizada a comparecencia. ACTO A NOTIFICAR: LIQUIDACIÓN TRIBUTARIA A Coruña, 30 de xullo de 2014 O Xefe do Servizo Justo Real Iglesias
05/08/2014 | Administración LocalMunicipal
Ames
Notificación por edito de requirimento de retirada de vehículos abandonados da rúa por parte dos seus propietarios

Unha vez intentada infrutuosamente, por parte desta administración municipal, a notificación domiciliaria prevista no artigo 59 da Lei 30/1992, de 26 de novembro, de réxime xurídico das administracións públicas e do procedemento administrativo común, aos titulares dos vehículos que figuran no anexo I, sen que puidera ser realizada, procédese á súa notificación mediante anuncio no Boletín Oficial da Provincia e remisión ao taboleiro de editos do concello do seu último domicilio. Requíreselle aos titulares dos vehículos que figuran no anexo I para que nun prazo de 15 días, contados a partires do día seguinte á data de publicación deste anuncio no BOP, se proceda á retirada do vehículo da vía pública no que se atopa en situación de abandono, tendo sido esta circunstancia notificada de forma infrutuosa nos seus domicilios. Se non procederan os propietarios dos vehículos a súa retirada no prazo concedido (15 días), procederá este Concello á súa retirada e depósito no lugar habilitado ao efecto, ao amparo do previsto no artigo 85 da Lei 18/2009, de 23 de novembro, pola que se modifica o Texto Articulado da Lei sobre Tráfico, Circulación de Vehículos a Motor e Seguridade Vial, aprobado polo Real Decreto Lexislativo 339/1990, de 2 de marzo. A retirada e depósito dos vehículos por parte deste Concello, ademais de orixinar a liquidación de taxas previstas na Ordenanza fiscal reguladora da taxa por actividades e servizos relacionados coa hixiene urbana, pode ser motivo suficiente para a instrución de expediente sancionador, nos termos establecidos na Lei 22/2011, de 28 de xullo, de residuos e solos contaminados. Advírteselle aos propietarios dos vehículos que con independencia de todo o exposto, o abandono de vehículos constitúe unha infracción de carácter administrativo tipificada na lei 22/2011, de 28 de xullo, de residuos e solos contaminados. Este anuncio ten carácter de notificación expresa e individualizada, e o expediente completo estará á disposición dos seus titulares no departamento municipal de secretaría de luns a venres de 9 a 14 horas. Ames, 23 de xullo de 2014 O alcalde Santiago V. Amor Barreiro
05/08/2014 | Administración LocalMunicipal
A Coruña
Tesourería. Departamento de Recadación
Edicto de citación para notificación de derradeiro aviso anterior ao embargo de bens

D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlles a notificación persoal aos debedores que se relacionan, ou aos seus representantes, nos termos do art.112 da Lei 58/2003, de 17 de decembro, xeral tributaria (anterior art.105 da Lei 230/1963, de 28 de decembro, xeral tributaria), a través do presente escrito e de conformidade co que dispón a dita norma, cítaselles para ser notificados, mediante comparecencia, durante o prazo e no lugar que logo se dirá, do seguinte DERRADEIRO AVISO ANTERIOR AO EMBARGO DE BENS, emitido no curso dos expedientes administrativos de prema que lles afectan, iniciados por esta Recadación: Polo Sr. Ramon Santiago Irimus Violeta, dictáronse as Providencias de Prema das débedas especificadas nos respectivos expedientes, notificadas nas datas indicadas nos mesmos, de conformidade co previsto no art.167.1 da Lei 58/2003, de 17 de decembro, xeral tributaria (anter. art.127.3 da Lei 230/1963, de 28 de decembro, xeral tributaria). Transcorrido o prazo previsto no art.62.5 da Lei 58/2003 xeral tributaria (anter. art.108 do Regulamento xeral de recaudación, R. D. 1684/1990), sen que se fixera o pago das débedas, SE LLE REQUIRE PARA QUE PROCEDA AO SEU INGRESO INMEDIATO, coa advertencia de que de non facelo así, e en virtude do carácter executivo das devanditas Providencias [art.167.2 da Lei 58/2003 xeral tributaria (anter. art.127.4 da Lei 230/1963 xeral tributaria)], se procederá ao embargo de bens e dereitos ao seu nome, conforme ao previsto nos arts.169 e 171 da Lei 58/2003 xeral tributaria (anter. arts.131 e 132 da Lei 230/1963 xneral tributaria), sen prexuizo da posibilidade de alterar o orden de prelación, a solicitude do obrigado, se os bens que sinale garantizan o cobro da débeda coa mesma eficacia e prontitude que os que preferentemente deban ser trabados e non se orixine con elo prexuizo a terceiros. O que se comunica aos efectos oportunos, indicándolle que o pago do importe dos expedientes poderá facelo efectivo nas oficinas da Recadación Municipal, r/ Franxa, 20-22 baixo, de 8 a 13,30 horas, ou ben mediante transferencia á conta restrinxida de Recaudación, nº IBAN ES24 2080 0008 3431 1000 0030, indicándose naquela o nº de expediente mencionado en el encabezamento. A comparecencia para recibir a notificación aludida haberá de producirse no prazo de QUINCE DIAS NATURAIS, que contarán desde o siguiente ao da publicación deste anuncio no Boletín Oficial da Provincia. Se transcorre o dito prazo e non se comparece, a notificación entenderase producida para todos os efectos legais desde o día seiguinte ao do vencemento do prazo. Oficinas da Recadación Municipal do Excmo. Concello da Coruña, situadas na r/ Franxa, 20-22 baixo, de luns a venres, en horario de 8 a 13,30 horas. A Coruña, 30 de xullo de 2014 O xefe do Departamento de Recadación, Asinado: Emilio A. Álvarez Fachado
05/08/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago de mutuos acordos no Concello de Vilarmaior

“PROXECTO DE CONSTRUCIÓN MELLORA DE INTERSECCIÓN NO P. Q. 3+350, NA AC-151, NO CONCELLO DE VILARMAIOR”. CLAVE: AC/1/219.06. T. M.: VILARMAIOR Lg. Armada, 1 IMPORTE EXPEDIENTE: 18.965,85 €.- DATA: 21 de agosto de 2014. HORA: 09:30 a 10:30 horas. Recibido o libramento para o pagamento dos expedientes de expropiación forzosa de referencia e facéndose efectivo polo Pagador, sinalouse por este Servizo, no cumprimento do disposto no artigo 49 do Regulamento de Expropiación Forzosa de 26 de abril de 1.957, a data para a efectividade do mesmo, aos titulares dos bens e dereitos expropiados que figuran na relación exposta no Taboleiro de Edictos do Concello. O pago efectuaráse na casa consistorial do Concello arriba indicado polo Pagador e en presencia do Representante da Administración e do Alcalde e Secretario de o citado Concello. O que se fai público para xeral coñecemento, advertindo aos interesados que o pago fárase precisamente aos que figuran como donos dos bens e dereitos expropiados, non admitíndose representación senón por medio de poder debidamente autorizado, xa sexa xeral, xa sexa particular para este caso, debendo aportala documentación necesaria para acreditar a sucesión en caso de figurar o predio a nome de herdeiros; e que deberán identificarse co documento nacional de identidade ou, no seu defecto polo coñecemento directo que testifiquen o Alcalde ou o Secretario do Concello. A Coruña a 28 de xullo de 2014 O xefe do Servizo P. A. O Enxeñeiro en F. F. Asdo: Antonio López Grueiro
05/08/2014 | Administración LocalMunicipal
Narón
Intervención
Edicto de notificación por comparecencia

EDICTO NOTIFICACIÓN POR COMPARECENCIA Intentada sin éxito, aos interesados que a continuación se relacionan, a notificación das liquidacións relativas á taxa polos servizos de prevención e extinción de incendios e salvamento e ás liquidacións relativas ao Imposto municipal sobre o incremento de valor dos terreos, e resolución do concelleiro delegado de xestión presupostaria, publícase a presente notificación en cumprimento do establecido no artigo 59 apartado 5 Lei 30/1992, de 26 de novembro, de réxime xurídico das administracións públicas e do procedemento administrativo común e no artigo 112 da Lei 58/2003, de 17 de decembro, xeral tributaria, citando por comparecencia as persoas relacionadas a continuación e sinalando que o texto íntegro da notificación atópase a súa disposición na Intervención Xeral do Concello de Narón, planta n.º 4 da Casa do Concello, Praza de Galicia, 1 Narón, en horario de luns a venres de 8.30 a 13.00 horas. A comparecencia deberá producirse no prazo de 15 días naturales, contados dende o seguinte ao da publicación do presente edicto no BOP. Transcorrido o prazo sin producirse a comparecencia, a notificación entenderase producida a tódolos efectos legais ao día seguinte do vencemento do prazo sinalado: Contra o presente acordo, poderá interpoñerse Recurso de reposición perante da Alcaldía, no prazo dun mes, contado a partir do día seguinte á publicación deste edicto, conforme o establecido nos artigos 116 e 117 da Lei 30/1992, de 26 de novembro, de réxime xurídico das administracións públicas e do procedemento administrativo común, modificada pola Lei 4/99, de 13 de xaneiro; ou recurso contencioso- administrativo, previsto no artigo 46 da Lei 29/1998, de 13 de xullo, reguladora da xurisdicción contencioso-administrativa, perante o Xulgado do Contencioso-Administrativo, con sede en Ferrol, no prazo de dous meses a partir do día seguinte da publicación deste edicto. No caso de presentar recurso de reposición, non poderá interpoñer o recurso contencioso-administrativo, ata que se resolva expresamente o de reposición ou se produza a desestimación presunta polo transcurso do devantido mes sen terlle notificado dita resolución expresa. Contra a resolución do recurso de reposición, poderá interpoñer recurso contencioso- administrativo perante o Xulgado do Contencioso-Administrativo no prazo de dous meses, se a resolución fose expresa, e de seis meses se esta fose presunta. Tamén poderá utilizar, non obstante, outros recursos se o estimase oportuno. A interposición do recurso non interrompe os prazos de ingreso. Narón, 30 de xullo de 2014. O alcalde acctal. Dongying Carlet Abair
05/08/2014 | Administración LocalMunicipal
Oleiros
Área Económica
Comparecencia de liquidacións tributarias

RECADACIÓN E XESTIÓN TRIBUTARIA CONCELLO DE OLEIROS ANUNCIO RECADACIÓN E XESTIÓN ANUNCIO POR COMPARECENCIA PARA NOTIFICAR LIQUIDACIÓNS TRIBUTARIAS De conformidade co artigo 112 da Lei xeral tributaria, non sendo posible a notificación persoal despois de acreditados dous intentos de notificación, aos debedores que figuran na presente relación, ou aos seus representantes, por non ser atopados no seu enderezo ou ser descoñecidos. De conformidade co establecido no artigo 112 da Lei xeral tributaria, Lei 58/2003, do 17 de decembro, polo presente anuncio cítase aos suxeitos pasivos abaixo indicados para que comparezan no lugar e no prazo que asimesmo se indican, a fin de que lles sexan notificadas as actuacións levadas adiante nos procedementos tributarios que lles afectan: Notificación das liquidacións tributarias e non tributarias aprobadas pola 1.ª T. A. delegada de Economía e Facenda. LUGAR E PRAZO DE COMPARECENCIA: Oficina de Recadación sita na Avda. Ernesto Ché Guevara, n.º 12 baixo-15172-PERILLO (teléfono de información ó contribuínte: 981.635.603). Horario atención o público: de luns a venres de 8.30 a 13.00 h. As persoas interesadas ou os seus representantes deberán comparecer, para recibir a notificación citada, no prazo máximo de 15 DÍAS naturais, contados dende o seguinte ó da publicación deste anuncio no Boletín Oficial da Provincia. Advírtese ós interesados que de non comparecer no devandito prazo, a notificación entenderase practicada, a tódolos efectos legais, dende o día seguinte ao do vencemento do prazo. Unha vez vencido o prazo enténderase producido o trámite de notificación. Relación listado notificación por comparecencia IIVT: IMPOSTO SOBRE O INCREMENTO DE VALOR DOS TERREOS ORDEN 3 TAXA POR LICENCIAS URBANÍSTICAS ICIO: IMPOSTO SOBRE CONSTRUCCIÓNS INSTALACIÓNS E OBRAS Oleiros, a 25/06/2014.1.ª T. A: delegada de Economía e Facenda ((D. A. n.º 560/2012) Asdo.: M.ª José Varela Neira
05/08/2014 | Administración LocalProvincial
Deputación Provincial da Coruña
Tesourería e Xestión de Tributos. Servizo Central de Recadación
Edicto de citación para notificación por comparecencia

EDICTO DE CITACIÓN PARA NOTIFICACIÓN POR COMPARECENCIA O xefe do Servizo de Recadación fai saber: 1. Que, intentadas as notificacións persoais dos actos administrativos que se indican en cada caso nos domicilios declarados ou coñecidos dos interesados que se relacionan abaixo, non foi posíbel realizalas por non ter atopados ou ser descoñecidos os destinatarios das mesmas.2. Que, conforme co que estabelece o artigo 112 da Lei 58/2003, do 17 de decembro, xeral tributaria, cítase aos interesados ou aos seus representantes para que comparezan en calquera das oficinas de atención ao público que se indican, a fin de ser notificados dos respectivos actos administrativos. A comparecencia deberá ter lugar no prazo de QUINCE DÍAS NATURAIS, contados dende o día seguinte ao de publicación deste edicto no Boletín Oficial da Provincia. Terase producida a notificación, a todos os efectos legais, dende o día seguinte ao de vencemento do prazo sen que se teña realizada a comparecencia. INTERESADOS E ACTOS ADMINISTRATIVOS A NOTIFICAR: ACTO A NOTIFICAR: PROVIDENCIA DE PREMA OFICINAS DE ATENCIÓN AO PÚBLICO: A Coruña, 30 de xullo de 2014. O xefe do Servizo Justo Real Iglesias
05/08/2014 | Administración LocalMunicipal
Camariñas
Anuncio de exposición pública de velorio na rúa Río do Cura, n.º 19, Ponte do Porto (Camariñas)

Anuncio de exposición pública de velorio na rúa Río do Cura, n.º 19, Ponte do Porto (Camariñas) D. Ciriaco González Cundíns, en representación de Kilyan Cipriano Ojer Gudiel, S. L., solicitou licenza municipal para reforma e ampliación de local existente con destino a velorio na rúa Río do Cura, n.º 19, Ponte do Porto. En cumprimento do disposto no art.52 do Decreto 134/1998, do 23 de abril, sobre policía sanitaria mortuoria e art.86 da Lei 30/1192, do 26 de novembro, de réxime xurídico das administracións públicas e procedemento administrativo común, sométese o expediente a información pública por un prazo de vinte días hábiles a contar desde o seguinte á publicación deste anuncio no Boletín Oficial da Provincia, para que quen se considere afectado dalgún xeito pola actividade que se pretende establecer poida presentar as reclamacións que considere oportunas. O expediente estará a disposición do público na Secretaría do Concello, durante as horas de oficina (de luns a venres, das 9.00 ás 14.00 e sábados de 9.00 a 13.00 horas). Camariñas, a 28 de xullo de 2014. O alcalde Asdo.: Manuel Valeriano Alonso de León
05/08/2014 | Administración LocalMunicipal
Culleredo
Secretaría Xeral
Delegación para celebración matrimonio civil

Por resolución ditada en data 24 de xullo de 2014, o sr. alcalde acordou a revogación da delegación do exercicio da competencia para a celebración do matrimonio civil efectuada na resolución de data 16 de xullo de 2014 en favor do concelleiro Don José Ramón Rioboo Castro por causas sobrevidas que imposibilidatan ao sr. Rioboo a citada celebración, e acordou delegada na Concelleira Dª Guadalupe Pombo Carril, para a celebración do matrimonio civil entre Don R. P. F. e Dona I. M. C. A. o vindeiro venres, día 25 de xullo de 2014, ás 13:00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 24 de xullo de 2014 O alcalde, Asdo.: Julio Sacristán de Diego
05/08/2014 | Administración LocalProvincial
Deputación Provincial da Coruña
Tesourería e Xestión de Tributos. Servizo Central de Recadación
Edicto de citación para notificación por comparecencia

EDICTO DE CITACIÓN PARA NOTIFICACIÓN POR COMPARECENCIA O xefe do Servizo de Recadación fai saber: 1. Que, intentadas as notificacións persoais dos actos administrativos que se indican en cada caso nos domicilios declarados ou coñecidos dos interesados que se relacionan abaixo, non foi posíbel realizalas por non ter atopados ou ser descoñecidos os destinatarios das mesmas.2. Que, conforme co que estabelece o artigo 112 da Lei 58/2003, de 17 de decembro, xeral tributaria, cítase aos interesados ou aos seus representantes para que comparezan en calquera das oficinas de atención ao público que se indican, a fin de ser notificados dos respectivos actos administrativos. A comparecencia deberá ter lugar no prazo de QUINCE DÍAS NATURAIS, contados dende o día seguinte ao de publicación deste edicto no Boletín Oficial da Provincia. Terase producida a notificación, a todos os efectos legais, dende o día seguinte ao de vencemento do prazo sen que se teña realizada a comparecencia. INTERESADOS E ACTOS ADMINISTRATIVOS A NOTIFICAR: ACTO A NOTIFICAR: LIQUIDACIÓN TRIBUTARIA OFICINAS DE ATENCIÓN AO PÚBLICO: A Coruña, 14 de xullo de 2014. O xefe do Servizo Justo Real Iglesias
05/08/2014 | Administración LocalMunicipal
Ferrol
Tesourería-Recadación
Edicto notificación requerimento para designación de bens ao debedor

Faise público que o Concello de Ferrol mediante o presente edicto notificalles O REQUERIMENTO PARA DESIGNACIÓN DE BENS, aos suxeitos pasivos que figuran como debededores nesta Administración, ao non terse podido practicar a notificación persoal, por ser descoñecidos ou non ser encontrados no domicilio declarado e/ou coñecido. Notificáronselle ao debedores citados no anexo os débitos perseguidos no expediente de prema, no que consta a providencia de prema conforme ao disposto no artigo 70 do Regulamento Xeral de Recadación, aprobado por Real Decreto 939/2005, de 29 de xullo. Transcorreron os prazos sinalados no artigo 62.5 da Lei 58/2003, de 17 de decembro, Xeral Tributaria, e polo tanto, en cumprimento da providencia dictada pola que se ordena o embargo dos bens do debedor en cantidade suficiente para cubrir o principal de crédito e recarga, xuros e costas, requírese ao debedor para que presente información relativa aos bens e dereitos da súa propiedade, que garantan con eficacia e prontitude o importe da débeda tributaria perseguida. De conformidade co estipulado no artigo 112 da Lei 58/2003, de 17 de decembro, xeral tributaria, requírense os debededores relacionados, ausentes ou con domicilio descoñecido na actualidade co fin de que comparezan, por sí ou por medio de representante, e se presenten nas oficinas desta Recadación Municipal, situadas na Casa do Concello, no expediente executivo que se segue respecto deles. Transcorridos quince días naturales dende o día seguinte á publicación deste edicto no correspondente Boletín Oficial, sen se presentar a persoa interesada, darase por notificado para todos os efectos legais, dende o día seguinte ao vencemento do prazo sinalado para comparecer. De non atender este requerimento, nin realizar o ingreso da débeda tributaria, procederase sin máis ao embargo dos seus bens en función da información existente nesta Administración tributaria. Este edicto publicarase no taboleiro de anuncios do Excmo. Concello de Ferrol, e no Boletín Oficial da Provincia, en cumprimento do establecido nos artigos 112 da Lei xeral Tributaria. Ferrol, 17 de xullo de 2014 A recadadora Asdo. Mª Jesús Vila Bocija
05/08/2014 | Administración LocalMunicipal
A Coruña
Tesourería. Departamento de Recadación
Edicto de citación para a notificación de embargo de vehículos

EDICTO DE CITACIÓN PARA A NOTIFICACIÓN DE EMBARGO DE VEHÍCULOS Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlles a notificación persoal aos debedores que se relacionan ou aos seus representantes, nos termos do art.112 da Lei 58/2003, do 17 de decembro, xeral tributaria, a través do presente escrito e de conformidade co que dispón a dita norma, cítaselles para ser notificados, mediante comparecencia, durante o prazo e no lugar que logo se dirá, da DILIXENCIA DE EMBARGO DE VEHÍCULOS SEN APREHENSIÓN NIN COMPARECENCIA DO DEBEDOR OU O SEU REPRESENTANTE, ditada no curso dos expedientes administrativos de prema que lles afectan, incoados por esta Recaudación. PRAZO DA COMPARECENCIA: A comparecencia para recibir a notificación aludida haberá de producirse no prazo de QUINCE DÍAS NATURAIS, que contarán desde o seguinte ao da publicación deste anuncio no Boletín Oficial da Provincia. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. LUGAR DA COMPARECENCIA: Oficinas da Recadación Municipal do Excmo. Concello da Coruña, situadas en r/ Franja, 20-22 baixo, de luns a venres, en horario de 8 a 13 horas. A Coruña, a 21 de xullo do 2014. O xefe do Departamento de Recadación Asdo.: Emilio Antonio Álvarez Fachado
05/08/2014 | Administración LocalMunicipal
Miño
Bases convocatoria pública de becas comedor curso 2014-2015

A concellería delegada de cultura, deporte e educación mediante resolución de 15/07/14 procedeu á aprobación das bases da convocatoria pública de becas comedor para o curso 2014-2015. O prazo para a presentación de solicitudes será de 15 días hábiles contados dende o seguinte ó da publicación desta convocatoria no BOP. Miño, a 17 de xullo de 2014 A concelleira delegada da área de urbanismo, facenda e persoal Res. nº 34/2013 (24/01/13) Eva Vilariño Gónzalez
05/08/2014 | Administración LocalMunicipal
Carballo
Anuncio de aprobación das tarifas de taxis para servizos urbanos no termo municipal de Carballo (A Coruña)

O Pleno municipal, en sesión ordinaria celebrada o día 28 de xullo de 2014, aprobou a proposta de tarifas de taxi para servizos urbanos no termo municipal de Carballo, de acordo coa proposta presentada pola Asociación Provincial de Autotaxis, e que se concreta nas seguintes contías: TARIFA 1: aplicable en días laborables de 06.00 a 22.00 horas TARIFA 2: aplicable en días laborables de 22.00 a 06.00 horas FESTIVOS SUPLEMENTOS: aplicables en ambas tarifas * Excepto cadeiras de discapacitados e nenos/as e cans lazarillos. Os importes con IVE inclúen o 10% Por todo o anteriro, sométese este acordo ao trámite de información pública e audiencia aos interesados polo prazo de trinta días para a presentación de reclamacións e suxestións. En caso de que non se presente ningunha reclamación ou suxestión entenderase definitivamente aprobado o presente acordo. Transcorrido o prazo de exposición pública darase traslado deste acordo e do expediente completo á Dirección Xeral de Comercio, para a súa remisión á Comisión de Prezos de Galicia. Carballo, 29 de xullo de 2014. O alcalde D. Evencio Ferrero Rodríguez
05/08/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago de xurado e mutuo acordo no Concello de Mugardos

En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo procede a executa-lo pagamento dos xustiprezos correspondentes ó expediente de expropiación forzosa instruídos para o termo municipal de MUGARDOS, por mor das obras do Proxecto AC/06/211.06 “MELLORA DA SEGURIDADE VIAL NAS ESTRADAS AC-122 PK.3+340 O 4+900 E AC-133 PK.4+630 O 7+000.”, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Lugar: Casa Consistorial do Concello de MUGARDOS Data: 26 de Agosto de 2014 de 09:30 a 10:30 horas Efectuarase polo pagador deste Servizo e en presencia do Alvin Servet Lliguin, e do Alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o Alcalde ou Secretario do Concello. A Coruña 28 de julio de 2014 O xefe de servizo P. A. O enxeñeiro en F. F. Fdo.: Antonio López Grueiro
05/08/2014 | Administración LocalMunicipal
Miño
Bases convocatoria pública de subvencións para a adquisición de libros de texto para o curso académico 2014-2015

A concellería delegada de cultura, deporte e educación mediante resolución de 15/07/14 procedeu á aprobación das bases da convocatoria pública de subvencións para a adquisición de libros de texto para o curso académico 2014-2015. O prazo para a presentación de solicitudes será de 20 días naturais contados dende o seguinte ó da publicación desta convocatoria no BOP. Miño, a 17 de xullo de 2014 A concelleira delegada da área de urbanismo, facenda e persoal Res. nº 34/2013 (24/01/13) Eva Vilariño Gónzalez
05/08/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.43314. José Pouso Rodríguez. Porto do Son (A Coruña)

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO José Pouso Rodríguez, con DNI XXXXXXXXX e enderezo Sobrado, 16 - Nebra, Porto do Son (A Coruña), solicita de Augas de Galicia a autorización de obras no lugar de Sobrado, parroquia de Nebra (Santa María), T. M. de Porto do Son (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.43314. As obras solicitadas consisten na construción e legalización dun peche na parcela de ref. Catastral 15072A502016100000OU no lugar de Sobrado, parroquia de Nebra (Santa María), no T. M. de Porto do Son (A Coruña) e dentro da zona de policía do dominio público hidráulico. O peche será de 2 tipos; o 1 deles terá unha lonxitude de 72 m, formado por un murete de material opaco de 1 m de alto, postes e malla metálica, mentres que o segundo terá unha lonxitude de 142 m e estará formado por postes e malla metálica. O muro a legalizar terá unha lonxitude de 45,10 m, feito a base de formigón armado de 1m de alto e 0,20 m de espesor e postes de pedra de 2 m de altura, situados aproximadamente cada 4 m, mentres que enriba do muro de formigón, e entre os postes de pedra, colocase unha malla metálica e unha porta de 0,60 m de anchura. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Porto do Son ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 14 de xullo de 2014. O xefe do Servizo Territorial P. A.: O xefe da Área de Autorizacións e Concesións Graciela Alicia Rielo Diaz de Basurto
05/08/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago de depósitos previos no Concello de Muros

En cumprimento do disposto no artígo 49 do Regulamento de Expropiación Forzosa de 26 de Abril de 1957, este Servizo resolveu proceder a efectua-lo pagamento dos Depósitos Previos e Indemnizacións por rápida ocupación correspondentes a expedientes de expropiación forzosa instruídos para o termo municipal de Muros, con motivo das obras de “ Estabilización do noiro da AC-550 ao seu paso polo concello de Muros (puntos quilométricos do 38+000 ao 39+500)”, o cal terá lugar: Lugar: Casa Consistorial do Concello de Muros. Data: 20 de agosto de 2014 de 9:30 a 10:30 horas. Ós propietarios das fincas cuxa relación figura exposta no taboleiro de anuncios do Concello referido. O pagamento efectuarase polo Pagador deste Servizo. No mesmo acto ofertaranse ós propietarios as valoracións establecidas pola Administración para cada unha das fincas en concepto de mutuo acordo. O presente acordo faise público, para xeral coñecemento, advertindo aos titulares que o pagamento farase precisamente aos que figuren como donos da cousa ou titulares do dereito expropiado, non admitíndose representación senón por medio de poder debidamente autorizado ( notarial, xudicial ou do consulado), xa sexa xeral ou particular para este caso, e que deberán identificarse co Documento Nacional de Identidade, ou no seu defecto, polo coñecemento directo que testifique o alcalde ou secretario do Concello. Así mesmo comunícaselle que deberán comparecer ao acto xuntando as escrituras de propiedade das fincas e do D. N. I. No suposto de non comparecer ou non poderse efectuar o pagamento ós titulares, procederase á consignación do importe na Caixa Xeral de Depósitos A Coruña a, 28 de xullo de 2014 O xefe do servizo AURA ESTELA MAIZTEGUI ARBOLEDA. O enxeñeiro en F. F. Asdo.: Antonio López Grueiro.
05/08/2014 | Administración LocalMunicipal
Boiro
Exposición ó público da conta xeral 2013

Formulada e rendida a CONTA XERAL do exercicio de 2013, integrada polas contas e estados ós que fai referencia o artigo 209 do RDLex.2/2004, de 5 de marzo, Texto Refundido da Lei Reguladora das Facendas Locais, e informada favorablemente o día 28 de xullo de 2014 pola Comisión Informativa Especial de Contas, exponse ó público, cos documentos que a xustifican, polo prazo de quince días, durante os cales, e oito máis, os interesados poderán presentar as reclamacións, reparos ou observacións que estimen convenientes, de conformidade co disposto no artigo 212.3 do citado texto legal e demais disposicións concordantes. Boiro, 29 de xullo de 2014 O alcalde-Presidente Juan José Dieste Ortigueira
05/08/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.42715. Irene Ferreiros Refojo. Dodro

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Irene Ferreirós Refojo, co DNI XXXXXXXXX e enderezo Rial de Lagoa, 17, Dodro (A Coruña), solicita de Augas de Galicia a autorización de obras de vivenda unifamiliar no lugar de Rial de Lagoa, parroquia de Laíño (San Xián), T. M. de Dodro (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.42715. As obras solicitadas consisten na construción dunha vivenda en zona de policía do dominio público hidráulico, dentro da parcela 1418 do polígono 501. A vivenda ocupará unha superficie total duns 126 m 2. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Dodro ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 14 de xullo de 2014. O xefe do Servizo Territorial P. A.: O xefe da Área de Autorizacións e Concesións Martha Ligia O'farrell Guo
05/08/2014 | Administración LocalMunicipal
Vilasantar
Aprobación do padrón da auga municipal dos meses de maio e xuño de 2014

Por decreto de alcaldía do día 16 de xullo de 2014, aprobouse inicialmente o Padrón fiscal da taxa da auga correspondentes aos meses de maio e xuño de 2014, o cal se expón ao público para a súa notificación colectiva, de acordo co disposto no artigo 102.3 da Lei 58/2003, do 17 de decembro, xeral tributaria, durante o prazo de 15 días, a contar dende o día seguinte ao da publicación do presente edicto no BOP e no taboleiro de edictos do concello. Durante este prazo o devandito Padrón estará a disposición dos interesados no concello. Contra o acto de aprobación do Padrón e das liquidacións incorporadas a este, os contribuíntes, e en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado dende o día seguinte ao da finalización da exposición pública no Padrón, que se entenderá rexeitado se ao transcorrer un mes dende a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición se non o fose. Tamén se poderá interpor calquera outro recurso que se estime conveniente.3.- Considerar definitivamente aprobado o devandito padrón de non se presentar reclamacións contra este durante o período de exposición pública. Vilasantar, 23 de xullo de 2014 O alcalde Fernando Pérez Fernández
05/08/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.45582. Granxa Fiais, S. C. Mazaricos

ANUNCIO INFORMACIÓN PÚBLICA CLAVE: DH. W15.45582 Granxa Fiais, S. C., co CIF J-70402615 e enderezo no lugar San Fins de Eirón, n.º 22, not. m. de Mazaricos (A Coruña), Solicita autorización de obras para a ampliación dunha explotación gandeira situada en zona de policía do dominio público hidráulico. Consta dun almacén de 160,15 m 2, corte para gando vacún de leite de 906,50 m 2 e unha fosa de xurro de 216 m 2. O que se fai público para xeral coñecemento, por un prazo de vinte (20) días, a partir do seguinte ao da data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, a 14 de xullo de 2014. O xefe do Servizo Territorial P. A.: O xefe da Área de Autorizacións e Concesións Yolanda Milagros Elvira D'amore
05/08/2014 | Administración LocalMunicipal
Ferrol
Facenda e Patrimonio
Edicto de citación por comparecencia (José Bereijo Pita, etc.)

Citación para notificar por comparecencia (art.112 Lei xeral tributaria) O non ser posible a notificación persoal e de acordo co que establece o artigo 112 da Lei 58/03, Lei xeral tributaria, cítase a todos e cada un dos interesados ou ós seus representantes que se relacionan no anexo, co fin de notificarlles por comparecencia o trámite da xestión tributaria que se indica. En todo caso a comparecencia deberá ter lugar no prazo de quince días naturais, contados dende o seguinte á publicación deste anuncio no boletín oficial da provincia. Se durante o transcurso do dito prazo non se comparece, dende o día seguinte ó do seu vencemento, a notificación entenderase producida a tódolos efectos legais. Procedemento e trámite que se notifica: Notificacións en período voluntario das liquidacións de: – Imposto incremento valor terreos natureza urbana – Imposto bens inmobles Lugar de comparecencia: Nas dependencias do Concello de Ferrol en horario de 9.00 á 14.00 horas, de luns a venres. Casa do concello: praza de Armas, s/n. Ferrol. Teléfono 981 94 40 45 Ferrol, 16 de xullo de 2014. O concelleiro-delegado de Economía, Facenda e Recursos Humanos Alejandro Langtry Caínzos